Mohamed Bazoum Dan siyasar Jamhuriyar Nijer ne kuma Shugaban Ƙasar Nijar.Bazoom Balarabe ne ɗan asalin Jamhuriyar Nijar wanda ya kasance Shugaban Jam’iyyar (PNDS- Ta Tarayya) tun daga shekarar 2011. Yayi aiki a gwamnatin Nijar a matsayin Ministan Harkokin Waje daga shekara ta 1995 zuwa shekara ta 1996 da kuma sake zama Ministan daga shekara ta 2011 zuwa shekara ta 2015.Ya kasance karamin minista a fadar shugaban ƙasa daga shekara ta 2015 zuwa shekara ta 2016.Kuma ya kasance karamin ministan cikin gida tsakanin shekara ta 2016 da na shekara ta 2020, lokacin da ya yi murabus don mayar da hankali kan tsayawa takarar shugabancin ƙasar a shekara ta 2020. Bazoum ya yi aiki a matsayin Sakataren Harkokin Haɗin Kai a ƙarƙashin Ministan Harkokin Waje da Haɗin gwiwa a cikin gwamnatin rikon ƙwarya ta Firayim Minista Amadou Cheiffou daga shekara ta 1991 zuwa shekara ta 1993. An zaɓe shi ga Majalisar Dokoki ta ƙasa daga yanki na musamman na Tesker a matsayin ɗan takarar PNDS a zabe na musamman da aka gudanar a ranar 11 ga watan Afrilun shekara ta 1993; wannan ya biyo bayan soke zaben farko a cikin Tesker, wanda aka gudanar a watan Fabrairu.